A terra regis u regis terres u territorium regni yera en o Reino d'Aragón o conchunto de tierras d'os regnum que formaban o patrimonio reyal y heban de pasar a o successor. O rei las administraba como un dominatum, ye decir, como senyor (domini regis). A terra regis estió formada inicialment por o condau d'Aragón, y se i fuoron incorporando vía matrimonio u vía conquiesta o condau de Sobrarbe, o condau de Ribagorza, o reino de Zaragoza, a sinyoría d'Albarrazín, a metat d'o Reino de Mallorca (medietas regis) y gran parti d'o Reino de Valencia.